มีอาการตัวเองกลัวเป็นโรคร้ายแรงอ่ะคับ โดยเริ่มจากมีอาการแค่ ปวดหัว เจ็บคอ ปวดท้อง แต่ใจมันคิดไปไกล แล้วก็เริ่มไปหาข้อมูลโรคอันตรายแล้วก็กังวลอีก บางตรั้งพยายามทำใจแล้วมันหายไปสักพัก พอเงียบๆเหงาใจมันก็คิดอีกแล้วก็ไปหาข้อมูลโรคเพิ่มอีก พฤติกรรมตัวเองเริ่มเปลี่ยนไป ไม่ทำอดิเรกอย่างปกติ รู้สึกเบื่อ ชอบตรวจร่างกายนู้นนี่นั้นตอนอาบน้ำ กังวลหนักพึ่งมาเป็น2อาทิต แต่ถ้าเริ่มตั่งแต่คิดประมาณเดือนกว่าๆ คิดว่าอยากจะไปพบแพทย์แต่ก็กังวลเพราะตัวเองอายุไม่มาก อายุ17 กลัวหน่อยๆ
สวัสดีค่ะ อาการดังกล่าวมานั้นยังไม่แน่ชัด ไม่ได้จำเพาะเจาะจงกับโรคใด แต่ดูเหมือนความกังวลจะสัมพันธ์กับอาการทางกายที่มี คิดว่าตัวเองจะเป็นโรคร้ายแรง ซึ่งอาจเป็นความผิดปกติทางจิตชนิดหนึ่งได้เช่นกันโดยภาวะอาการดังกล่าวเกิดขึ้นจากความวิตกกังวลของคนไข้เอง เกิดจากอาการทางกายบางอย่างหรือหลายอย่าง ทำให้คนไข้เกิดความวิตกกังวลไปต่างๆ นานา ที่จะเป็นอันตรายต่อสุขภาพหรือต่อชีวิต มีคำเรียกทางการแพทย์ว่าโรคคิดไปเองว่าตนเองป่วยหรือ hypochondriasisแนะนำสังเกตอาการของตนเองค่ะว่าความกังวลที่มีรบกวนจิตใจมาก จนทำให้เสียการเรียน การทำงานหรือเปล่า มีพฤติกรรมหรืออารมณ์เปลี่ยนแปลงไปจากเดิมร่วมด้วยหรือไม่ ถ้าใช่ ควรไปพบแพทย์เพื่อคัดกรองเบื้องต้นค่ะ